Merdimanê tepişteyanê nêweşan û tepişteyanê ke înfazê înan ameyo vêşnayene, verê Zîndanê Amedî de roja 294. ya Nobeta Edaletî de reyna rehînkerdişê tepişteyanê nêweşan protesto kerd.
DBP, MEBYA-DER, TUAY-DER û Komeleya 78an zî paştî daye çalakîye.
Çalakîye de waya tepişteyê nêweşî Abdulselam Gulerî Încîye Guler qisey kerd û ard ziwan ke ê têna wazenê qanûnî bêrê caardene. Gulere vat: ''Seba ke mergî nêqewimîyê û tepişteyê nêweşî vera bidîyê ma azadîye waşte. La heyf ke rewşa tepişteyanê nêweşan vera bena giranêr. Heta nika 50 tepişteyan zîndan de dinyaya xo bedilnaye. Wa Wezîrê Edaletî wezîfeyê xo bikero, eke nêkero zî wa îstîfa bikero. Eke ma tîya de gêrenê edaletî no ganî Wezîrê Edaletî rê bibo şerm.''
Çalakîye pê sloganê ''Bijî berxwedana zindanan'' qedîyaye.
